Valmiina?
Oletko iloinen, että nimesi on Magic Johnson?
Sen luulisi asettavan paineita.
Niin.
Tunnette hänet ja rakastatte häntä.
Tervehtikää numero 32:ta, Earvin "Magic" Johnsonia!
Näin sitä mennään!
Magic. -Magic.
Magic Johnson. Sellainen minä haluan olla.
Magic Johnson: mies, myytti ja legenda.
Magic Johnson syötti koripallon -
näyttävästi ja sähiköivästi.
Magic teki sen hymysuin. Hän nautti siitä.
Hän teki muistakin erityisiä.
Heidän ympärilleen syntyi eräänlainen mytologia,
sillä he olivat samassa joukkueessa, kuin myyttinen mies.
Pelatessaan koripalloa -
Magicin katsomatta tehdyt syötöt saivat hänet näyttämään selvänäkijältä.
Kaikki kiittävät Michael Jordania NBA:n muuttamisesta.
Kaikki kuitenkin muuttui Magic Johnsonin myötä.
Fanitin Chicago Bullsia, mutta on pakko myöntää,
että Magic Johnson oli aika hyvä.
Tässä hän on! Maaginen mies!
Tiedätte, että olemme ykkösiä!
USKOMME MAGICIIN
Hän oli galaksin kirkkain tähti.
Se on merkittävää Los Angelesissa.
Hän on yhä Los Angelesin suosituin urheilija.
Kaikki rakastavat häntä. Kukaan ei vihaa Magicia.
Ei se ollut Magic, vaan Earvin Johnson Junior.
Käytin sekä Earvinia että Magicia.
Ne olivat kaksi erilaista luonnetta.
Magic pitää väkijoukoista ja koripallon pelaajan ilmapiiristä.
Earvin haluaa eroon siitä kaikesta.
Earvin ja Magic ovat hyvin erilaisia.
Magic hymyilee kameran edessä -
nauraen ja nauttien huomiosta.
Earvin taas on kärsimätön -
ja hyvin hallitseva.
Hän aiheutti paljon murhetta, vai mitä?
Me emme kutsu häntä Magiciksi. Hän on Earvin ja joskus muutakin.
Earvin ei pidä häviämisestä, oli kyse sitten vaikka tammipelistä.
Earvin "Magic" Johnson ei tahtonut helppoa elämää.
Harva asia tuli hänen elämässään helposti.
Kaikki tuli nopeasti ja helposti,
mutta ne saattoivat myös kadota nopeasti.
Hän on Earvin.
En kutsu häntä Magiciksi,
koska Magic on hahmo, joka pelasi koripalloa.
Hän on kuin supersankari.
Jos Magic on sellainen, minäkin taidan olla.
Earvin Johnson syöttää pitkän!
Johnson syöksyy korille. Hän on parhaita college-koripallon pelaajia tätä nykyä.
Huhutaan, että pelasit viimeisen college-ottelusi -
ja että aiot lähteä Michiganin valtionyliopistosta.
MICHIGANIN VALTIONYLIOPISTO 11. TOUKOKUUTA, 1979
Niin.
Nostan tätä.
Haluaisin tervehtiä joukkuetovereitani.
Miten menee?
Hyvää huomenta. Aamu on kuuma.
Haluaisin sanoa,
että on ollut hankalaa.
On…
Olen saanut kokea paljon.
Opiskelijat ja kaikki muutkin tahtovat tietää, mitä suunnittelen, mutta…
Menettävätkö Michigan-fanit tähtipelaajansa -
Earvin "Magic" Johnsonin?
Ilon, pelon tai pettymyksen huutojen siivittämänä -
Johnsonin uskotaan olevan ensimmäinen valinta -
tämän vuoden NBA-varauksissa.
Hänen tuleva joukkueensa lienee joko Lakers tai Bulls.
NBA-VARAUSTILAISUUS
Muistan aina, miten innoissaan kaikki olivat varaustilaisuudesta.
LAKERSIN APUVALMENTAJA
Meillä oli tilaisuus varata Earvin "Magic" Johnson.
VARAUSTILAISUUS ALKAA
1978-1979-kauden lopulla…
BULLSIN TOIMITUSJOHTAJA
…heitettiin kolikkoa siitä, kuka saisi valita ensin.
Lakersia ja Bullsia odotti kolikonheitto.
Magicin tyyli voi tuoda uutta eloa -
Chicagoon, jos hän päättää ryhtyä ammattipelaajaksi varhain.
EPÄVARMUUS VAIVAA EARVINIA
En ole ehtinyt ajatella sitä,
mutta määräaika häämöttää, joten minun pitää -
antaa vastaukseni tänään.
Keskustelin Bill Sharmanin kanssa.
Bill oli Lakersin toimitusjohtaja, ja sanoin hänelle:
"Voimmeko valita kolikon puolen?"
Fanimme päättivät puolestamme, heitämmekö kruunaa vai klaavaa.
NBA-komissaari Larry O'Brien heittää pian kolikkoa.
Joukkueet odottavat langan päässä, ja Bullsin Rod Thorn teki päätöksensä.
Olen aina ollut klaavamiehiä.
Fanit käskivät heittää kruunaa.
Mitä Chicago heittää?
Chicago heittää kruunaa. -Chicago heittää kruunaa.
Komissaari heitti kolikkoa New Yorkissa.
Lakersille yksi ainoa mies…
LAKERSIN TOIMITUSJOHTAJA
…muuttaisi koko joukkueen kohtalon.
Kun liikanimekseen saa "Magic",
mitä voisi odottaa?
Heitämme nyt kolikkoa.
Se on klaava!
Lakersin rukouksiin vastataan off-seasonin aikaan.
Los Angelesilla on etuoikeus Magiciin.
LAKERSIA ONNISTAA ONKO SIINÄ MAGIAA?
Ensi kauden aikana…
Anon lupaa liittyä joukkueeseen aikaisin vähien varojen johdosta.
Ryhdyn ammattipelaajaksi.
Kello on tasan 12 keskipäivällä.
25. KESÄKUUTA, 1979
Varaukset ovat alkaneet. Toivotan tervetulleiksi fanit,
jotka tekevät tästä varaustilaisuudesta onnistuneen.
Ensimmäisenä valitsee Los Angeles Lakers.
Los Angeles Lakers valitsee Earvin "Magic" Johnsonin.
Michiganin valtionyliopisto, 90 kiloa.
Earvin "Magic" Johnson Michiganin valtionyliopistosta -
valittiin tänään Los Angeles Lakersiin -
ensimmäisenä valintana NBA:n varaustilaisuudessa.
Minä olen Earvin "Magic" Johnson,
mutta synnyin nimellä Earvin Johnson Junior.
Kun Lakers varasi minut ja nousin koneesta Los Angelesissa,
olin äimän käkenä!
Minun piti näyttää, että pystyisin pelaamaan NBA:ssa -
ja johtamaan Lakersia.
En todellakaan halunnut, että hän lähtisi.
Hän oli vasta 19-vuotias.
ÄITI
Hän olisi ensimmäistä kertaa kaukana perheestään.
En tiennyt lainkaan, miten pikkuiselleni kävisi siellä.
Los Angeles Lakers valitsi Earvin "Magic" Johnsonin.
Hän on kiinnostava nuorimies.
Hän hurmaa luonteellaan koko eteläisen Kalifornian.
Näettekö tuon? Olen omistautunut tälle.
Jos olisin Teräsmies, se olisi S-kirjain rinnassani.
En kuitenkaan ole Teräsmies vaan Snoopermies.
LAKERSIN SUPERFANI
Tämä on symbolini.
Lakerin jengi.
Kuulin ensi kertaa Magicista vuonna 1978,
kun hän pärjäsi hyvin collegessa.
Sitten kuulin hänestä myös vuonna 1979.
Kun Lakers sai Magic Johnsonin, sitä ei voinut sanoin kuvata.
Kas näin.
LAKERSIN TAIKAHETKI
Muistan, kun hän saapui.
Huhuttiin, että Earvin "Magic" Johnson tulisi Summer League -peliin.
Olin matkalla peliin, ja kysyin valmentajalta:
"Montako ihmistä sinne tulee?"
Hän vastasi, että yleensä katsojia on vain 100-200.
Paikka oli tupaten täynnä. 2500-3000 ihmistä. Vain seisomapaikkoja.
Hän kulki väkijoukon halki.
Sadat lapset seurasivat häntä.
Saattoi tuntea, että pian tapahtuisi jotain erilaista.
Sen saattoi aistia ilmassa.
Olen varmasti valmiina varsinkin, jos fanit ovat yhtä upeita kuin tänään.
Tuleeko tänne faneja?
Cooperin haastattelu. Ensimmäinen otto.
Anteeksi.
LAKERSIN PELINTEKIJÄ
Michael Cooper, Los Angeles Lakers. Yhtä kuin Dark Gable,
Lockdown Motherfucker ja Buck Naked.
Istuimme pukuhuoneessa ennen hänen saapumistaan.
Istuskelimme siellä.
Toinen vuoteni Lakersissa alkaisi.
Tiesin, että jotain oli tekeillä.
Tiesimme, että Magic oli pysäköintialueella...
LAKERSIN SENTTERI
...koska kuulimme hänen musiikkinsa.
Olin tuonut ison kasettinauhurin Lansingista Michiganista.
Soitin sillä Parliament-Funkadelicia.
Hänen lempiyhtyeensä oli Parliament-Funkadelic.
Kareem suosi hiljaista musiikkia.
Kuulimme musiikin, ja hän asteli äkkiä sisälle.
Kareem on hiljainen kaveri. Vähäsanainen.
Hän katsoi minua ja sanoi: "Sammuta se mankka, keltanokka!"
Hän esitteli itsensä kaikille.
"Hei, olen Magic." Hän ei sanonut "Earvin Magic" vaan "Magic".
Minä vastasin: "Olen Coop. Miten menee?
Tervetuloa NBA:han, paskiainen."
FORUM INGLEWOOD, KALIFORNIA
LOS ANGELES LAKERSIN KOTI
Kun Lakers valitsi Magicin...
MIKÄ ON VINOSSA NBA:SSA?
...NBA:ta ei pidetty hohdokkaana liigana siihen aikaan.
Liiga oli hyvin pieni.
Siinä eivät liikkuneet suuret rahat.
NBA:N TALOUSAHDINKO
NBA on 33. kaudellaan huolissaan -
katsojien vähenemisestä ja laskevista TV-tilastoista.
Nämä ovat merkkejä fanien kiinnostuksen hiipumisesta.
Vuoden 1979 lokakuussa NBA:lla meni huonosti.
URHEILUJOURNALISTI
NBA:ssa oli liikaa huumeita ja mustia...
KUVATTU AIEMMIN
...ja pelit näytettiin nauhalta.
Muistan, kun katselin illalla uusintapelejä.
YSTÄVÄ JA KOOMIKKO
Perhettä piti kieltää kertomasta voittajasta tai pelinkulusta.
Se ei ollut kyllin suosittua parhaalle katseluajalle.
Puhun NBA:n komissaari Larry O'Brienin kanssa.
Mikä on NBA:n tulevaisuus?
Ongelmia oli paljon, kun puhuimme viime vuonna.
On turhauttavaa kuulla ja lukea siitä niin usein.
Liiga menetti sekä rahaa että huomiota.
KCBS-URHEILUJOURNALISTI
Tämä ei ollut hyvä viikko NBA:lle.
NBA:ta pidettiin köriläiden liigana.
Väkivaltaisuudet NBA:ssa -
vaikuttavat olevan nousussa.
NBA:ssa sai tapella.
YSTÄVÄ JA NÄYTTELIJÄ
Kun jotain tapahtui, alettiin tapella.
NBA hyllytti Los Angeles Lakersin laitahyökkääjä Kermit Washingtonin.
Muistan, kun Kermit Washington löi Rudy Tomjanovichia Forumissa.
Hän mursi miehen leuan. Se oli pohjanoteeraus.
NBA-ELÄMÄ VÄKIVALTAISTA
Tällainen käännyttää useat valkoiset katsojat pois.
Miksi?
Mustien ja valkoisten välillä on yhä kiistoja.
En katsele mielelläni täysin mustaa joukkuetta.
65-70 prosenttia Amerikasta oli valkoista.
ESPN-URHEILUJOURNALISTI
Ihmiset eivät olleet valmiita kutsumaan sellaista olohuoneeseensa.
NBA ITSE KUULUU KORIIN
Puhuttiin jopa eräiden joukkueiden lopettamisesta.
Kyse oli selviytymisestä.
Voitaisiinko selviytyä vielä yhtä vuotta tai edes viikkoa?
Ja nyt Los Angeles Lakersissa…
Lakersia ei pidetty mestarijoukkueena.
Sitä pidettiin kilpailijana.
West on yksin. Siinä tulee Russell.
Upeaa peliä Russellilta!
LAKERS LÄHTEE HILJAA
Muistan ensimmäisen vuoteni Los Angelesissa.
Lakersit olivat lehden viimeisellä sivulla.
KORIPALLOHOITOLA
Nousimme autojen lavoille -
ja kiersimme naapurustoissa mikrofonien kanssa.
"Tulkaa katsomaan Lakersien peliä!"
1960-luvun jälkeen Lakers oli hävinnyt kuusi kertaa peräkkäin -
Bill Russellille ja Celticsille.
CELTICS PEITTOAA LAKERSIN JÄLLEEN
Menetimme monta pelaajaa finaaleissa. Pelasin 9 finaalissa.
Voitimme vain kerran 9 finaalin aikana,
ja se oli varmaan elämäni kamalin tunne.
Halusin lopettaa koripallon pelaamisen.
LAKERSIN SAASTETTA
Meillä ei ollut voittajajoukkuetta.
Joukkueemme oli hyvä. Olin taitava pelaaja.
Voitin arvokkaimman pelaajan palkinnon, mutta emme pärjänneet -
mestaruuspeleissä ilman oikeanlaisia pelaajia.
LAKERSIN HARJOITUSLEIRI 1979
Onko Magic Johnson lempipelaajasi?
Ei täällä ole magiaa.
Ei.
Se oli yksi kysymyksistä Lakersin vuosittaisena kuvauspäivänä -
ennen kuin joukkue lähtee Palm Springsin leirilleen.
Vuoden 1979-80 kaudelta toivotaan paljon.
Kun menin aloittelijana harjoitteluleirille,
olin todella hermostunut.
Haluat oppia paljon ja tehdä muutoksia, Magic.
Millaisia muutoksia tarkoitat?
On olemassa paljon erilaisia -
pelitapoja ja yhdistelmiä, joita voi käyttää hyökkäyksessä.
Puolustajan pitää vain pysyä asemassaan -
ja oppia pitoliikkeitä. Minä…
Kun hän saapui sinne, Magic Johnsonin kanssa syntyi jännitettä.
Johtaisiko joukkuetta Kareem vai Magic?
NBA:n keltanokkia perinteisesti kiusataan.
Kokeneemmat pelaajat saavat olla ilkeitä uusille tulokkaille.
Kareem sanoi: "Haluan Earvin Johnsonin keltanokakseni."
Minä innostuin todella.
"Teen mitä vain vuoksesi. Olet oikea legenda. Olet NBA:n paras pelaaja."
Minun piti tuoda hänelle aamun lehti klo 7.00-7.30 paikkeilla.
Aina kun treenien aikana koitti tauko,
hän halusi kaksi vettä ja kaksi Gatoradea, ja niiden oli parasta olla kylmiä.
Se sopi minulle.
Silloin Norm Nixon sanoi minulle:
"Käyttäydy kuin olisit ollut täällä aiemmin ja rauhoitu."
Hänet otettiin kohteeksi, ja hänen täytyi pitää varansa.
Olimme treenaamassa.
Suljin Ron Boonen levypallosta.
Yhtäkkiä katsoin koria ja palloa,
ja hän iski minua kovaa takaraivoon.
Mies oli yhtä hymyä.
Ronnie Boone on oikea sotaratsu.
Häneltä ei ole koskaan jäänyt peliä paitsi.
Ron oli konkari.
LAKERSIN PÄÄVALMENTAJA
Kova kuin mikä. Hän sai toiset aina puolustuskannalle.
Ihmisenä hän on mukava. Pelaajana hän on itse ilkimys.
Ron ei koskaan antanut periksi.
Hän kai halusi kertoa keltanokalle:
"Olen ollut täällä 12 vuotta, joten älä isottele."
Seuraavalla kerralla hän sulki minut levypallosta.
Hei, Ron Boone.
Katsotaan, mihin pystyt.
Luuletko, että joukkueeseen valittiin väärä kaveri?
Minä näytän sinulle.
Juoksin niin nopeasti kuin pystyin ja iskin häntä täysillä.
Ei olisi saanut herättää uinuvaa karhua. Hän herätti minut.
Jerry West tuli luoksemme.
Hän veti minut syrjään ja sanoi: "Pidän tuosta, Magic."
Sanoin: "Haluatko, että koripalloa pelaa Earvin Johnson -
vai Magic Johnson?"
Minä sanoin, että haluaisin nähdä Magic Johnsonin.
Vartuin Lansingin pikkukaupungissa Michiganissa.
Antakaa, kun kerron jotain.
Kukaan ei ollut kuullut Earvin Johnsonista.
Kuka ihme on Earvin Johnson?
Omat kyvyt piti todistaa, jos oli kotoisin Lansingista.
Jos oli taitava, piti näyttää koko maailmalle,
että poikanen Lansingista Michiganista pystyi suurtekoihin.
Tiedätte kai?
Lansing on uuttera kaupunki.
Siellä rakennettiin joko autoja -
tai oltiin osavaltion leivissä. Työpaikkavaihtoehtoja oli kaksi.
Isäni työskenteli General Motorsille 30 vuotta.
Hän ei koskaan myöhästynyt töistä.
Hän oli töissä hitsaajana.
Hänen paitansa olivat täynnä kipinöiden polttamia reikiä.
Äitini oli töissä koulun ruokalassa.
Molemmat vanhempani olivat ahkeria työläisiä.
Isäni palveli armeijassa.
Aina kun hän kävi kotona, hän teki vauvan.
Siksi meitä on pitkä jono.
Michael Johnson.
Larry Johnson.
Pearl Johnson -Kim Johnson-Ray.
Evelyn Johnson.
Minulla on kuusi siskoa ja kolme veljeä. Olen itse nuorin.
Kutsuimme häntä nimellä Junebug.
VELI
En tiedä, mistä nimi on peräisin.
Tiedän vain, että kutsuimme häntä Junebugiksi.
Junebug. Se oli hänen nimensä pienenä.
Hän oli aina iloinen.
Se oli sopiva lempinimi hänelle.
Hän ei tainnut pitää siitä. -En lainkaan.
Nimi tuli jäädäkseen. Aina toisinaan,
kun hän oli kotona, joku huusi: "Hei, Junebug!"
Kun hän varttui vanhemmaksi, aloimme kutsua häntä Earviniksi.
Pelasimme erilaisia pelejä.
Kahdenkeskiset olivat todella rankkoja.
Me tappelimme.
Löylytimme toisiamme kunnolla,
sillä kumpikaan ei tahtonut hävitä.
Hän ei sietänyt isottelua edes pikkupoikana.
Toisinaan meidän oli pakko tapella kesken peliä.
Riitelimme siitä, kuka voitti ja muuta.
Earv tähtäsi kuitenkin suuruuteen.
Hän teki sen, mitä halusikin tehdä.
Main Street School oli Lansingin keskuspiste.
Lansingin parhaat pelaajat -
kävivät Main Street Schoolia.
Siellä pääsi keskelle toimintaa, sillä muita tuli joka puolelta.
Jos hävisi pelin, ei ehkä voinut pelata pariin tuntiin.
LAPSUUDENYSTÄVÄ
Kaverit ja joukkueet olivat aina valmiina.
Vaikka olisi ollut pakko huiputtaa, pelikentältä ei saanut poistua.
Valitsin jätkät oikeille pelipaikoille,
jotta voittaisimme ja voisimme pelata koko päivän.
Pelasin sateessa ja lumisateessa.
Säällä ei ollut väliä.
Aamusta iltaan.
Sitten aloin pelata vanhempia poikia vastaan -
ja sen jälkeen aikuisia miehiä vastaan. Jopa isääni ja setääni vastaan.
He tekivät rikkeitä mutta väittivät muuta, ja minun piti pelata niistä huolimatta.
ISÄ
En halunnut hänen pillittävän aina, kun joku löi häntä -
tai tönäisi häntä leukaperiin.
He totesivat, että olen tarpeeksi vahva kestämään -
heidän antamansa höykytyksen.
Kukaan ei rehkinyt yhtä paljon kuin minä.
Olin pelikentällä enemmän kuin muut lapset. Se oli selvä.
Halusin sitä enemmän.
Eräs parhaista ystävistäni…
LANSINGIN URHEILUTOIMITTAJA
…kirjoitti high school -urheilusta Lansing State Journaliin.
Eräänä joulukuun perjantai-iltana hän soitti minulle ja sanoi:
"Oletko kuullut Earvin Johnsonista?"
Sain tehtäväkseni kirjoittaa Earvinin ensimmäisestä pelistä.
50-49. Earvin sai 12 pistettä, 10 levypalloa ja ylitti rikerajansa.
KUKA EARVIN?
Kun palasin toimistolle,
kaikki halusivat tietää, millainen Earvin Johnson oikein on.
LANSINGIN URHEILUTOIMITTAJA
Sanoin, että hän on pitkä poika, josta tulee hyvä pelaaja,
mutta ei merkittävä tässä pelissä.
Peittosimme heidät pisteellä summerin soidessa.
HIGH SCHOOL -VALMENTAJA
Veljeni tuli pukuhuoneeseen -
ja sanoi: "Hän voi pelata kaupungin tai osavaltion joukkueessa -
mutta ei maajoukkuetasolla."
Minä kuitenkin mietin sitä.
Kohtalon myötä päädyin kirjoittamaan toisestakin pelistä.
Vastassamme oli joukkue, joka oli kuulemma -
Michiganin parhaimmistoa.
Peittosimme heidät heidän kotikentällään.
Hän sai 36 pistettä, 20 levypalloa, 15 korisyöttöä ja 10 riistoa.
Sain ensimmäisen tripla-tuplani 15-vuotiaana.
Veljeni sanoi minulle: "Hän saa sinut unohtamaan -
kaikki muut koripallon pelaajat tällä alueella."
En ollut koskaan nähnyt mitään vastaavaa,
ja se oli vasta hänen high school -uransa toinen peli.
Uutistoimittaja tuli luokseni ja sanoi:
"En ole koskaan nähnyt mitään tuollaista."
Hän halusi antaa minulle liikanimen. -"Sinä tarvitset nimen."
Yhtä kutsutaan Biggieksi ja toista nimellä Dr J.
"Miten olisi Magic?"
En ollut uskoa korviani.
Oli pakko nauraa sille. "Hyvä on, se…"
Ei kukaan kutsu minua "Magiciksi".
Kahden kuukauden sisällä koko Michigan tunsi Magicin.
SEHÄN ON MAGIC!
Kun aloin pelata koripalloa high schoolissa,
kaikki puhuivat eräästä East Lansingin kaverista.
76ERSIN LAITAHYÖKKÄÄJÄ
Magic Johnson. Magic, Magic, Magic.
KUKA MAGIC?
"Mikä ihmeen Magic? Tämä on pakko nähdä."
Olin kuullut pojasta nimeltä Earvin "Magic" Johnson.
Ihmettelin, kuka hän oikein oli.
LAKERSIN TAKAMIES
En ollut koskaan nähnyt häntä, mutta kuulin paljon hänen taidoistaan.
Siinä hän menee…
"Oletko nähnyt Lansingin poikaa?
15-vuotiasta mustaa poikaa keskilännestä.
Häntä kutsutaan Magiciksi. Oletko nähnyt häntä?"
Olet kysytty pelaaja, Earvin Johnson.
Heität ja syötät hyvin. Kuljetat palloa ja heität koreja.
Mikä on paras taitosi?
Emme saa siitä selvää.
Lehdet kiinnostuivat hänestä -
ja kirjoittivat yhä suurempia otsikoita.
Silloin hänestä tuli todellinen pillipiipari.
Kaikki halusivat nähdä hänen pelinsä.
Kun hän pelasi, talo täyttyi väestä.
Istumapaikkaa ei löytänyt.
Muistan, miten lippujen hinta kohosi ja poliisit kutsuttiin turvatoimiksi.
Hän oli täysin epätavallinen.
Hän pystyi ennennäkemättömiin tekoihin.
Hän oli kaikkialla yhtä aikaa -
ja syötti katsomatta. Hän pystyi kaikkeen.
Earvin oli tulinen kilpailija.
Erittäin kilpailuhenkinen.
Monet valkoiset nuoret halusivat peitota hänet.
Muistan aina, kun he pelasivat Benton Harborissa,
joka on hyvin perinteisiin pohjaava koulu.
Koulun omat pelaajat treenasivat ensin,
ja kun oli meidän vuoromme, eräs poika sanoi:
"Kuka teistä on Earvin Johnson?
Huomenna sinä joudut vaikeuksiin."
Joukkuetoverini ihmettelivät hänen isotteluaan.
Minä vastasin: "Odota huomiseen."
9 000 ihmistä tuli katsomaan peliä. Se oli loppuunmyyty.
Muistan, kun jossakin vaiheessa joku astui jalalleni -
ja kenkäni lähti irti.
Pelasin 2-3 minuuttia ilman toista kenkää.
EARVIN JOHNSON PELAA YKSI KENKÄ JALASSA
Tein viisi liikettä sinä aikana.
Hän pelasi yksi kenkä jalassa -
ja heitti upean korin.
Pallo lensi koriin, ja yleisö villiintyi.
Tunnelma vain kasvoi.
Kun Benton Harborin valmentaja pyysi aikalisää,
paikka melkein räjähti.
Kehotin vilkaisemaan pistetilastoa.
Minun ei tarvitse isotella. Pitää vain katsoa pisteitä.
MAGIC TEKEE SELVÄÄ BH:STA
En ollut koskaan nähnyt ketään,
jonka maine olisi kasvanut niin nopeasti high school -pelaajana.
Tiesin, ettei hän katoaisi minnekään.
Tiedän tosin, ettei hänen äitinsä pitänyt -
liikanimestä Magic.
Mitä mieltä olette nimestä Magic?
En ole koskaan pitänyt siitä, sillä nimellä on ollut -
todella suuri vaikutus häneen.
Häneltä odotetaan paljon nimen takia.
21. HUHTIKUUTA 1977
Everett High Schoolissa pidettiin suuri lehdistötilaisuus.
Se oli suuri asia.
MAGIC VALITSEE YLIOPISTONSA PIAN
Jokainen TV-asema 80 kilometrin säteeltä tuli sinne.
No niin.
Onko kysyttävää ennen kuin aloitan?
Ensi vuonna menen Michiganin valtionyliopistoon.
MAGIC OTETAAN MUKAAN
Michiganin valtionyliopisto.
Earvin "Magic" Johnson Spartan balettikoulusta -
East Lansingista Michiganista.
Magic Johnson tulee Lansingin alueelta,
josta olemme hyvin ylpeitä.
Koko kaupunki värväsi Earvin Johnsonin, ei ainoastaan koulu.
COLLEGE-JOUKKUETOVERI
Hän oli erittäin innokas.
Innon saattoi tuntea koko rakennuksessa.
Se oli…
Se oli valloittavaa.
EARVININ AIKAKAUSI ALKAA
Magic Johnson on kenttätaituri.
Hän hallitsee peliään ja käsiään.
Minne hän menee, muut seuraavat.
KORIPALLO KIEHTOO YLLÄTTÄEN
Edellinen kausi oli ollut huono, mutta useimmat pelaajat palasivat.
Joukkueessa oli Greg Kelser, samoin kuin Jay Vincent -
ja minä itse. Sanoin heille:
"Me voimme voittaa jopa Big Tenin."
En malttanut odottaa kauden alkua.
Pääsisimme nauttimaan toverillisesta pelistä.
Sovimme hyvin yhteen.
Meillä oli hauskaa.
Pukuhuoneessa oli kasettinauhuri ja levysoitin.
Se oli hänen juttunsa.
Me annoimme asian olla.
Otimme omaksemme erään Jimmy Castor Bunchin laulun -
nimeltä "Potential".
P-O-T-E-N-T-I-A-L. Tavasimme sitä.
Pidin joukkuettamme nuorena ja paikkaansa hakevana.
Halusimme nähdä, kuinka moni osaisi selättää meidät.
Earvin oli kuin tiskijukka.
Hän kutsui itseään nimellä "EJ the DJ".
VITSEJÄ JA MUSIIKKIA
EJ the DJ.
EJ the DJ. Niinpä.
Hän oli vapaapäivisin tiskijukkana -
ja halusi löytää sävelen ennen jokaista peliä.
En tiedä, mitä musiikki teki hänelle,
mutta tripla-tuplia alkoi sadella, joten…
Olin tiskijukkana kaikilla paikallisklubeilla.
Minulle maksettiin siitä.
Oli viimeinen päivä ennen kuin lähdimme kotiin joulun viettoon.
Menimme kuuluisaan Dooley'sin baariin.
Siellä biletettiin. -Kaikki kävivät Dooley'sissa.
COLLEGE-YSTÄVIÄ
Se oli hyvin suosittu baari.
Me emme kuitenkaan käyneet sellaisissa paikoissa.
Olimme ensimmäistä kertaa aikuisia.
Kaukana kotoa juomassa ja pitämässä hauskaa.
Eräs nuori nainen tuli tervehtimään meitä.
Hänen takanaan kuitenkin seisoi -
erittäin kaunis nuori nainen, jonka toinen esitteli Cookieksi.
Tervehdin heitä ja lähdin ystävieni luo. Me tanssimme ja pidimme hauskaa.
Hän käveli pois,
ja minä sanoin…
"Minun on pakko tutustua häneen."
"Jamaica Funk" ja "Ring My Bell" olivat silloin suosittuja biisejä.
Katselin, kun hän tanssi.
Cookie todella osasi tanssia.
Jay tökki minua kyynärpäällään ja kehotti pyytämään puhelinnumeroa.
Valot syttyivät.
Kaikki tekivät lähtöä.
Aloin kävellä pois.
Seisoin oven vieressä, koska en tahtonut hukata tilaisuuttani.
Kun kävelin hänen ohitseen, hän sanoi:
"Anna puhelinnumerosi."
"Haluan puhelinnumerosi, jotta palattuani joululomalta -
voisimme käydä ulkona."
Nauroin hänelle ja sanoin:
"Unohtaisit nimeni etkä muistaisi soittaa minulle."
Sanoin: "Soitan sinulle." -Annoin numeron ja sanoin:
"Et kuitenkaan muista minua."
Indiana vie palloa. Etukenttä. Syöttö.
Michigan pelasi jouluturnauksessa.
Katselin peliä äitini kanssa ja sanoin:
"Tuo kaveri pyysi puhelinnumeroani, kun lähdin baarista.
Hän ei varmasti muista minua."
Me nauroimme makeasti.
Palasin aikaisin ilmoittautumaan kursseille.
Muistan, kun astuin huoneeseen, ja puhelin alkoi soida.
Kävelimme sisälle laukkujemme kanssa,
ja puhelin alkoi soida. Hän oli luurin toisessa päässä.
Hän sanoi: "En uskonut, että soittaisit minulle."
Ihmettelin, miten hän tiesi, että olin juuri astunut huoneeseeni -
ja että olimme palanneet aikaisin.
Esitin itsevarmaa.
"Kyllä miehet tietävät tällaiset asiat."
Hän ei tiennyt, että soitin joka päivä. Joskus viisi kertaa päivässä.
Hän sai tietää, että syntymäpäiväni on 20. tammikuuta.
Hän kysyi minulta:
"Saanko viedä sinut ulos syntymäpäivänäsi?"
Se yllätti minut.
Olin hämmästynyt ja todella innoissani siitä.
Menin kotiin ja kerroin isälleni:
"Haluan pukeutua pukuun ensimmäisille treffeillemme."
Isä vastasi: "Taidat todella pitää tästä tytöstä.
Oletteko tunteneet kauan?" Vastasin, etten tunne häntä vielä.
Meillä oli hauskaa päivällisellä.
Olimme heti kuin parhaita ystäviä.
Meidän oli helppo puhua toisillemme.
Juttelimme ravintolassa.
Sitten menimme setäni talolle.
Kuuntelimme siellä musiikkia ja juttelimme lisää.
Cookie oli ihmeellinen.
Hän oli päättänyt vakaasti valmistua koulusta. Olimme yhtä kunnianhimoisia.
Hänen maanläheisyytensä teki minuun vaikutuksen.
Hän oli todella siisti, hauska ja tavallinen.
Rakastuin häneen siinä.
Ensimmäiset kuukaudet olivat uskomattomia.
Minulla ja Cookiella oli hauskaa.
Puhuin hänen kanssaan puhelimessa koko yön ollessani tien päällä.
Me jopa nukahdimme -
puheluidemme aikana.
Nukahdimme, kun juttelimme toistemme kanssa.
Klo 2 tai 3 aamulla.
Edustin hänelle kai paikkaa,
jossa hän saattoi rentoutua ja saada tukea.
Sekä voiton että häviön aikana, tai jos hän oli väsynyt tai sairas.
Jo ennen kuin tarvitsin mitään,
Cookie sanoi: "Näytät väsyneeltä.
Oikaise sängylleni. Minä opiskelen samalla."
Sekin sai minut rakastumaan häneen.
Yhteisinä hetkinämme Michiganin valtionyliopistossa -
me rakensimme jotain yhdessä.
Hän oli keskushahmo -
Michiganin valtionyliopiston koripallojoukkueessa,
mikä ei ollut helppoa.
EARVIN TEKEE TAIKOJAAN
Hänellä oli valtavat paineet kauden alussa.
LIPUT REVITÄÄN KÄSISTÄ
Hän oli tiukka elintavoistaan ennen peliä.
Hän söi oikein ja tarvitsi hiljaisuutta.
Pimeän huoneen ja musiikkia.
Kävin koripallopeleissä -
ja odotin häntä joskus pelin jälkeen.
Hän sanoi aina: "Palaa vain asuntolaan.
Nähdään pelin jälkeen."
Hän ei jäänyt hengailemaan tai mennyt kotiin.
Hän vain sanoi: "Soitan, kun olen kotona. Heippa."
Hän kysyi, miksei hän saanut odottaa kuten muiden tyttöystävät.
Minä vain sanoin: "Mene asuntolaan. Nähdään siellä."
Se oli ensimmäinen suuri riitamme.
Kaikki yrittivät puhua Earvinille.
Kaikki tytöt halusivat Earvinin.
Tai eivät Earvinia. He halusivat Magicin.
Joka puolella oli tyttöjä.
Kerran kun nousin hänen autoonsa, näin lattialla valokuvia,
joissa hän vei jotakuta tansseihin.
Ihmettelin, mitä se oikein oli.
Hän sanoi: "Hän on vain eräs ystäväni.
Vein hänet, kun hän erosi poikaystävästään."
Minä arvelin, että kyse oli jostakin muusta.
Cookie loukkaantui. -Niin.
Ja pahasti. -Todella pahasti.
Tiesimme, miten paljon…
Tiesimme hänen tunteistaan. -Aivan.
Hän rakasti Earvinia. -Niin.
Kuvat vaivasivat häntä todella.
Cookie huomasi, että kävin ulkona muiden kanssa.
Se ei saanut minua hyvään valoon.
Hän sanoi: "Jos et välitä minusta, minäkin alan tapailla muita."
En pitänyt siitä.
Aloimme riidellä, ja minä sanoin:
"Et voi saada molempia. Et voi tapailla sekä häntä että minua."
Hän sanoi, ettei tapaile häntä.
Vastasin, että hänen pitää valita.
Hän sanoi, ettei hän valitse. Minä vastasin, että sitten minä lähden.
Näimme häntä usein niihin aikoihin.
Seisoimme juttelemassa, ja sanoin: "Tiesitkös, Earvin,
että jossakin päin tätä maata on parimetrinen kaveri,
jolla on sinun taitosi.
Viekö hän sinun paikkasi?"
Vuotta myöhemmin puhuin hänen kanssaan,
ja hän sanoi:
"Muistatko puheesi jostakusta, joka veisi paikkani?
Olen löytänyt hänet."
Fuksivuoteni kauden lopulla -
parhaat college-koripallon pelaajat kutsuttiin edustamaan Yhdysvaltoja.
Katselin, kun hän heitteli koreja ensimmäisenä päivänä.
Hän heitti korin 30 kertaa putkeen.
Olin äimänkäkenä.
En tiennyt hänestä kovin paljon.
Tiesin vain, että hän on lahjakas pelaaja.
Hänellä oli myös mankka harteillaan minne hän menikin.
CELTICSIN LAITAHYÖKKÄÄJÄ
Silloin näin Larry Birdin läheltä.
Aloimme pelata ja syötellä katsomatta,
ja hän teki pitkiä hyppyjään.
Earvin Johnson. Katsokaa tuota!
Kerran syötin Larrylle katsomatta.
Hän syötti pallon takaisin minulle katsomatta,
ja minä heitin sen koriin. Ihmiset villiintyivät.
Sen jälkeen kerroin kaikille,
että Larry Birdillä on taitoja.
Seuraavana kautena -
hän sai joukkueelleen 33 voittoa.
33-0.
Vastassamme oli monta Big Tenin taituria,
mutta emme olleet koskaan nähneet ketään Larry Birdin kaltaista.
Bird oli salamurhaaja.
Hän oli yhden miehen murskaustiimi Indianasta.
Magic saattoi…
He saattoivat pitää toisiaan kilpailijoina.
Bird oli Sports Illustrated -lehden kannessa.
KORIPALLON SALAINEN ASE
BIRD LÄHTEE LENTOON
Kaikissa koripallolehdissä.
Hän oli vuoden paras college-koripallon pelaaja.
Minusta kunnia olisi kuulunut minulle, mutta ei se mitään.
Varmasti.
Sikäli kuin se oli mahdollista.
Hän sai uskomattomia tuloksia ensimmäisenä vuotenaan.
On vaikeaa katsoa peiliin ja nähdä kaveri, joka pelaa samalla tavalla.
Hän halusi voittaa yhtä kovasti kuin minäkin.
Hän kilpaili kuten minäkin.
Kumpikaan meistä tuskin mietti,
mitä tulevaisuudessa tapahtuisi.
Se oli alkua jollekin ja tiesin,
että näkisin hänet usein.
Arkansasilla on 14 pelin voittoputki -
ja tulos on tällä kaudella 25-4.
Indianan tulos on 31-0.
Olin Arkansasin kuvernööri vuonna 1979.
Oli ensimmäinen vuoteni.
Arkansas pääsi pelaamaan Indianan valtionyliopistoa vastaan.
INDIANA JA ARKANSAS FINAALISSA
Kukaan ei tahtonut voittoa Arkansasille…
PRESIDENTTI BILL CLINTON ARKANSASIN SUPERFANI
…paitsi Arkansasin asukkaat.
Bird ja Magic haluttiin finaaliin.
Indianan pelintekijä oli erittäin taitava.
Kun aika kävi vähiin, hän heitti pallon vasempaan käteensä -
ja nosti sen ylös. Pallo ponnahti takaseinästä, ja Indiana voitti.
Se oli uskomatonta. Minä…
Katsoin vierustoveriani ja sanoin:
"Jumala itse haluaa Magicin ja Larry Birdin finaaliin.
Emme saa uhmata Jumalan tahtoa."
Indiana vastaan Michigan.
Olen Bryant Gumbel, ja fanit ovat täpinöissään.
NCAA-finaalit Michiganin ja Indianan välillä -
olivat kuin koripallon taivas.
PRESIDENTTI BARACK OBAMA
Molemmat miehet olivat uskomattoman lahjakkaita.
Maaginen Earvin Johnson ottaa mittaa Indianan Larry Birdistä.
TV:tä ei avattu, ellei puhuttu Magicista ja Birdistä.
Maaginen mies -
pelasi French Lickin heinähattua Larry Birdiä vastaan.
Heillä oli hyvin erilaista viehätystä.
Maa jakautui kahtia heidän kannattajiinsa.
Oli myös havaittavissa rodullisia kontrasteja.
Valkoinen maalaispoika Indianasta -
ja musta kaupunkilaispoika taistelivat kullasta.
Kaikessa oli kyse heistä,
sillä vastakohtien sanotaan viehättävän toisiaan.
Oli musta mies ja valkoinen mies. Vastakohtia.
Michiganin ja Indianan valtionyliopistot.
Pelityylitkin olivat vastakohtia.
He olivat maan kaksi paras pelaajaa.
Vain yksi heistä voi voittaa ja viedä kruunun.
Kuinka usein saa nähdä sellaista?
MAGIAN VALTAKUNTA
BIRD HEITTÄÄ JA MAGIC NIITTÄÄ
Tänään päättyy jännittävä taisto -
voittamatonta Indianaa vastaan.
Tämä on Larry Birdin viimeinen college-esiintyminen,
ja sama luultavasti pätee myös Earvin "Magic" Johnsoniin.
Erommekin jälkeen jatkoin pelien katselua.
Olin yhä osa sitä,
sillä rakastin häntä vieläkin.
Hän ei myöntänyt täysin tapailevansa toista tyttöä,
joten ajattelin, että ehkä palaisimme yhteen.
Kun hän kuitenkin pelasi NCAA:ssa,
katselin peliä ja yleisöä TV:ssä,
ja näin Earvinin äidin.
Tyttö seisoi hänen vieressään, ja se musersi minut.
Katselin peliä ja näin tytön paikalla, joka olisi kuulunut minulle.
Oli vaikeaa katsella sellaista.
Todella vaikeaa.
Michigan voittaa aloituksen, ja Donnelly on takakentällä.
Pelin varhaista haltuunottoa pidetään oleellisena voitolle.
Tiesin, että siitä tulisi rankkaa,
mutta me uskoimme taisteluumme.
Aikomuksena oli tuplapuolustaa häntä vastaan, minne hän menikin.
Hänelle ei saanut suoda tilaa liikkua.
Hänet on saarrettu. Palloa ei voi heittää hänelle.
Hän oli erittäin taitava heittäjä,
joten menimme aivan liki häntä antamatta lainkaan tilaa.
Minut saarrettiin,
ja jouduin tekemään tavallista vaikeampia heittoja.
Johnson ja kolme yhtä vastaan.
Siitä se tulee. Noin! Se oli Greg Kelser.
Toiselle puoliajalle mennessämme me saimme 16 pistettä.
Sitten kaikki muuttui.
Earvin Johnson johtaa Michigania,
mutta Magic on tehnyt kolmannen rikkeensä.
Syntyi vaikeuksia, sillä Earvin teki kolme rikettä.
Leveä torjunta ja…
Rike Kelseriltä. Se oli neljäs.
Aioimme räjäyttää pelin.
Greg Kelser teki neljännen rikkeensä, ja vastajoukkue rynnisti vastaan.
Bird.
52-46.
Minun piti auttaa meidät voittoon.
Pallo on Magic Johnsonilla.
Peli oli päättymäisillään, ja Earvin sai pallon.
Hän heitti sen päänsä yli kentän toisesta päästä…
Mikä syöttö!
…Kelserille, joka teki päätöskorin.
Peli päättyi!
Michiganin valtionyliopisto on vuoden 1979 mestarijoukkue!
Hyödynsimme taitojamme,
ja se oli upea hetki.
Vain yksi voi…
Se on yhä karvaimpia tappioitani.
Peli on yhä koripallon historian katsotuimpia -
40 vuotta myöhemmin.
Olin toteuttanut tavoitteeni ja unelmani.
Kun lensin takaisin Michiganin valtionyliopistoon,
tiesin lähteväni.
Olin henkisesti ja ruumiillisesti valmis ammattilaiseksi.
EARVIN JOHNSON AMMATTIPELAAJAKSI
Teimme opiskeluaikanamme paljon -
nopeammin kuin odotimme, ja olen valmis seuraavaan vaiheeseen.
Katsotaan, mihin pystyn NBA:ssa.
Luovun paljosta.
College on… Luovun opiskelijoiden seurasta -
ja tilaisuudesta hauskanpitoon.
Aika paljosta.
Hän voitti NCAA:n, ja seuraavana vuonna -
hän päätti lähteä Kaliforniaan.
Minä aioin käydä koulut loppuun, lähteä muualle ja aloittaa uuden elämän.
Hänen ensimmäisenä päivänään…
12. LOKAKUUTA 1979
…haluan kertoa, että tämän miehen hymy -
valaisee TV-ruudut aina Mainen Bangorista asti.
Vatsassani kihelmöi.
Yritin saada itseni rauhoittumaan.
Katsotte Magic Johnsonin ensipeliä Los Angeles Lakersissa.
Magic Johnson ei osunut.
Pallo kulkee kehojen alla.
Johnson pääsee vapaaksi ja saa pallon.
Kuulen, miten koripallofanit sanovat:
"Magic Johnson ei osaa pelata puolustajana NBA:ssa."
Rauhoituin lopulta toisella neljänneksellä.
Magic iskee ja tulee takaa.
Siinä tulee syöttö. Kas noin.
Viisi.
Johnson syöttää Kareemille.
Tähän on päädytty. Ford heittää pallon Kareemille.
Taivaskoukku.
Lakers voittaa!
Kareem Abdul-Jabbar on vienyt Los Angeles Lakersin voittoon!
Magic Johnson juhlii kuin voitettuaan NCAA-mestaruuden.
Magic alkoi juosta ja pomppia.
Me olimme iloisia voitosta. Magic iloitsi, koska hän näki sen.
Hän näki ainesta mestaruusjoukkueeseen.
Kun menin pukuhuoneeseen, Kareem sanoi:
"Älä koskaan enää tee noin, keltanokka."
Edessä oli vielä 81 peliä.
Jos tunteet menisivät pintaan -
aina kun voitamme, olisimme mennyttä jouluun mennessä.
Minä osoitin takaisin ja sanoin:
"Jos teet noin vielä 81 pelin ajan,
hyppään käsivarsillesi 81 kertaa."
Yhtäkkiä me aloimme voittaa.
Maan mielikuvituksen on vallannut -
tämä maaginen mies: hra Johnson.
JOHNSONIN MAAGINEN HYMY
Hän auttoi minua muuttamaan imagoani.
Kun aloimme voittaa, minä saatoin hymyillä.
Hän oli tarvitsemamme pelaaja.
Viileys on mennyttä ja into suosittua.
Eikö olekin virkistävää?
He välittävät toisistaan.
Olemme eloisa joukko… -Hei, kamu.
Ennen hänellä oli vain T-paitoja. Nyt hän on silkkipaidassa.
Katsokaa.
Lakersin voitot yhdistivät koko Los Angelesin kaupunkia.
Magic oli kaikkien sankari.
Magic Johnson ja hänen taitonsa valtasivat minut.
Hän oli myös erittäin karismaattinen.
Eivät vain mustat lapset ja teinit…
PISTONSIN LAITAHYÖKKÄÄJÄ
…ihastuneet Magic Johnsoniin.
Myös valkoinen Amerikka lumoutui Magic Johnsonista.
Mustan miehen kunnioittaminen ja ihaileminen -
oli melkein ennenkuulumatonta.
Forum oli Inglewoodissa.
Vartuin 14 korttelin päässä, emmekä saaneet lippuja.
Yritimme mennä sinne salaa. Juoksimme tunnelin halki -
ja vartioiden ohi.
Pääsimme Forumiin ja istuimme alas.
Näin sitä mennään.
En ole koskaan nähnyt sellaista.
Parimetrinen mies vei palloa -
ohjaten tahtia ja hyökkäystä.
Kukaan ei pelannut kuten hän.
Hän oli paradigma, joka osasi pelata kaikissa pelipaikoissa.
Hän oli parimetrinen pelintekijä,
mikä oli täysin uutta silloin.
Magic tietää olevansa taitava.
Loistosyöttö Cooperille, joka tekee korin!
Syöttö ilman katsomista.
Earvin syötti katsomatta.
Pallo lensi hänen taaksensa.
Siinä se on!
Syötin katsomatta kaikille.
Jalkojen välistä ja selän takaa.
Se sai katsomon sekaisin.
Magic oli näyttävä ja siisti.
Hän pelasi ilolla ja innolla.
Hän oli suosikkipelaajani.
Lakersista tuli lempijoukkueeni.
Häntä kunnioitettiin.
Muidenkin joukkueiden fanit ihailivat häntä.
Kaikki halusivat olla Magic.
Kaikki tuntevat hymysuisen Magicin.
He kai luulevat, ettei mikään mene vikaan -
eikä hänellä ole ongelmia.
Hän vain hymyilee joka päivä, ja…
Minulla on kuitenkin huonojakin hetkiä.
Earvin Johnson on aivan erilainen.
On sekä Magic että Earvin.
Ensimmäisen vuoteni aikana podin koti-ikävää,
joten puhelinlaskuni olivat korkeat.
Hän soitti meille usein.
Joka päivä tai joka toinen päivä.
En ollut koskaan ollut erossa perheestäni.
Isäni ja äitini kävivät aina peleissäni.
He asuivat vain 15-20 minuutin matkan päässä collegesta,
joten saatoin käydä kotona syömässä.
En voi tehdä niin enää.
En voi käydä halaamassa äitiäni -
tai saada isältäni neuvoja kasvotusten.
Tässä on ilmiötulokas Earvin "Magic" Johnson.
On vaikeaa olla kaukana kotoa. -Niin on.
Et kuule kotipuolen kannustusta.
Forum oli Inglewoodissa.
Earvin asui lähistöllä eristäytynyttä elämää.
MAGICIN AGENTTI
Hän meni kotiin pieneen kolmioonsa.
Pysyttelin koko ajan asunnossani, koska minua pelotti.
Pelkäsin Los Angelesia, koska kaupunki oli suuri.
Millaista seuraelämäsi on?
Rehkit kovasti, mutta kai sinä pidät myös hauskaa?
Kyllä pidän.
Olin usein varuillani,
ja Norm Nixon kehotti varomaan muita ihmisiä.
Kaikki yrittivät -
tutustua meihin urheilijoihin, joten sanoin tekeväni niin.
On pidettävä varansa.
On otettava selvää,
pitävätkö ihmiset minusta aidosti.
Voinko käydä ulkona ja unohtaa pelin?
Se on todella vaikeaa.
Onnea sinulle ja joukkueellesi. Kiitos käynnistäsi.
Hra Earvin "Magic" Johnson. Kiitoksia.
Hän oli vasta saapunut nuori mies Michiganista,
joka ei voinut luottaa muihin.
Ensimmäisenä Los Angelesin vuotena -
Jerry Buss osti joukkueen.
Vuonna 1979 tri Jerry Bussin unelma -
urheilujoukkueen omistamisesta toteutui, kun hän maksoi 67,5 miljoonaa dollaria -
LA Lakersista, LA Kingsistä ja tuotteliaasta LA Forumista.
Hän tiesi, että olin kaukana kotoa, ja hän sanoi:
"Kun palaamme treenileiriltä,
tule joku lauantai kanssani katsomaan USC-peliä.
Käytyämme ensimmäisessä USC-pelissä -
aloimme oleskella yhdessä.
Kävimme syömässä Lakersin pelien jälkeen.
Tapasimme ravintoloissa.
Menin niihin hänen kanssaan, ja söimme ja juttelimme yhdessä.
Sitten hän kutsui minut talolleen.
Sain portin koodin, ja sain tulla koska tahansa.
Aloin käydä siellä jatkuvasti.
Pelasimme biljardia tuntikausia, ja hänestä tuli kuin perhettäni.
Vedin hänet syrjään ja sanoin hänelle:
"Voitko katsoa pikkuiseni perään?"
Tri Buss sanoi: "Minä pidän huolta hänestä, rva Johnson."
Oli hyvä tietää,
että Earvinilla oli joku, jonka kanssa jutella,
ja joka pitäisi huolta hänestä.
BUSSIN OTTOPOIKA
Heistä tuli hyvin läheisiä.
Magic oli kuin Jerryn oma poika.
Hän oli Jerryn ylpeydenaihe.
Johnson ilmestyy yllättäen.
1980 NBA-PUDOTUSPELIT
Suns otti rennosti, mutta Magic Johnson ei luovuttanut.
Hän tulee sisältä ja syöttää Kareemille. Tämä saattaa onnistua.
Pojalla on karismaa.
Hänellä oli erinomainen kausi.
Los Angeles Lakers on uusi mestari…
LAKERS VOITTAA 4-1
…Kareem Abdul-Jabbarin saadessa 38 pistettä.
Magic Johnson tuo 20.
Olin seota.
Olin voittanut NCAA-mestaruuden edellisvuonna -
ja olin matkalla NBA-finaaleihin ensimmäisenä vuotenani.
On kulunut 8 kautta siitä, kun NBA-mestaruus oli osa -
Los Angelesin urheilumaailmaa.
Lakers on aina päässyt pudotuspeleihin -
mutta harvoin finaaleihin.
Muistan, miten kannustimme toisiamme.
"Pitää tehdä näin. Pitää tehdä noin."
LAKERSIN LAITAHYÖKKÄÄJÄ
Aiemmin sillä viikolla oli äänestetty vuoden uudesta pelaajasta.
BIRD PARAS UUSI PELAAJA
Luulin, että läheltä pitäisi. Olin väärässä.
BIRDILLE 63 ÄÄNTÄ
JOHNSONILLE 3 ÄÄNTÄ
Kun kuulin Larry Birdin voittaneen niin ylivoimaisesti,
en ilahtunut.
NBA:N VALINTA SYNNYTTÄÄ KRITIIKKIÄ
Minusta sanottiin ensimmäisenä vuotenani:
"Magic osaa syöttää ja johtaa joukkuetta, mutta Larry Bird tekee koreja."
Minä osaan heittää koreja, mutta se ei ole tehtäväni.
En halunnut kuulla siitä koko ajan.
Finaaleihin mennessäni olin täynnä tarmoa.
Philadelphia peittosi Boston Celticsin.
Julius Ervin johti saaden 25 pistettä peliltä.
Doctor on valmiina.
Heillä oli hyvä joukkue. Oli Dr J, Chocolate Thunder -
ja Darryl Dawkins.
Minä fanitin Philadelphia 76ersia.
Seinälläni oli Dr J -juliste.
Olin Philadelphia- ja Dr J -fani.
LAKERSIN LAITAHYÖKKÄÄJÄ
Halusimme hänen voittavan mestaruuden, mutta ei meitä vastaan.
Pallo on Dawkinsilla.
Peli kulki edestakaisin.
Tiesimme, että Philadelphia aiheuttaisi töitä,
mutta etumme oli siinä, ettei kukaan voinut pysäyttää Kareemia.
Kareem liikkuu, eikä Dawkins…
Hän oli pysäyttämätön. -Sanoin joukkueelle,
että olen valmis tekemään työni.
Magic syöttää Kareemille…
Forumin viides peli oli tiukka.
Peli oli merkittävä, koska voisimme päästä eteenpäin.
Kareem on loukkaantunut.
Kareem Abdul-Jabbar on loukkaantunut. Sen näkee selvästi.
Kolmannen neljänneksen aikana -
Kareem nyrjäytti nilkkansa.
Joukkue on pulassa ilman häntä.
Peli piti lopettaa.
Väistykää pois tieltä.
Se oli kamalaa.
Kareem oli kapteenimme ja aina tukenamme.
Hän oli aina ammattilainen -
vaikka päätä olisi särkenyt. Taisimme olla toiveikkaita.
Hän pelaisi, jos pystyisi siihen. Me tiesimme sen.
Seuraavana aamuna lensimme Philadelphiaan.
Lentokentällä meille sanottiin: "Kuulitteko uutiset?"
"Mitkä uutiset?"
Lääkärien mukaan Kareem oli loukkaantunut niin pahasti,
ettei hän pelaisi kuudennessa pelissä.
LAKERSIT TULEVAT MUTTA KAREEM EI
Historian suurin pelaaja ei pelaisikaan kanssamme.
NYRJÄHDYS TUHOAA TOIVON
Miten peittoaisimme Philadelphian ilman Kareemia?
Kaikkien jännityksen saattoi aistia.
Olimme hermostuneita.
Kukaan ei puhunut, mikä oli epätavallista.
Miten pystyisimme siihen ilman kapteenia? Hän ei päässyt edes mukaan.
Tilanne oli tosi paha.
Kaikki olivat pettyneitä, koska Kareem ei voinut pelata.
Minä sanoin, että minun oli tehtävä jotain.
Kareem istui paikalla 1A.
Vain yksi ihminen istui sillä paikalla.
Kareem istui ensimmäisellä rivillä -
ja minä ja Magic toisella.
Minä istuin toisella rivillä, ja Magic istui Kareemin paikalle.
Hän kääntyi katsomaan meitä.
Hän sanoi:
"Älkää pelätkö. Earvin "Magic" Johnson on täällä."
Näytän teille -
ja koko joukkueelle, mihin pystyn.
Tekstitys: Petra Rock